钦定古今图书集成/明伦汇编/氏族典/第593卷 > 《廖用贤尚友录》 > 邯郸淳
## 钦定古今图书集成/明伦汇编/氏族典/第593卷 > 《廖用贤尚友录》 > 邯郸淳

按：《魏志王粲传》：“颍川邯郸淳。”〈注〉淳一名竺，字子叔。博
学有才章。初平时，从三辅客荆州。荆州内附，太祖素
闻其名，召见，甚敬异之。会临菑侯植求淳，太祖遣淳
诣植。植初得淳，甚喜。淳归，对其所知，叹植之材，谓之
“天人五官将”颇不悦。及黄初初，以淳为博士、给事中。
淳作《投壶赋》千馀言奏之，文帝以为工，赐帛千匹。